Brannstein

En brannstein er et steinelement som kan monteres innenfor sotluka på skorsteiner der avstanden mellom sotluke og brennbart materiale er mindre enn det forskriftene tilsier.

Minste tillatte avstand er normalt 30 cm (Byggforsk, Byggdetaljblad 552.135), men med brannstein som stopper varmestråling fra sotluka til omkringliggende byggelementer kan avstanden reduseres ned til 7 – 12,5 cm, avhengig av type skorstein. Brannstein kan kun settes inn i elementskorsteiner og kan ikke benyttes i teglskorsteiner.

En annen vanlig brukt betegnelse på brannstein er sotlukestein.

Eksterne lenker
 Byggforsk Kunnskapssystemer – Byggforskserien

Kategori:Bygningsdetaljer